



Z A P I S N I K
5. sjednice Vijeća Mjesnog odbora Studenski grad,
5. listopada 2021.
u prostorijama MO Studenski grad,
s početkom u 19:00 sati



NAZOČNI ČLANOVI VIJEĆA: Renata Hofer, Ivana Budimir, Josip Jularić,    Marija Georgiev, Zoran Preradović, Boris Gnjidić, Vjekoslav Madunić i Cvitan Ćale.


Predsjedava: Renata Hofer, predsjednica Vijeća.

Zapisnik vodi: Ivana Budimir, potpredsjednica Vijeća


Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Nakon rasprave, jednoglasno, Vijeće prihvaća tekst Zapisnika sjednice Vijeća, održane  20. rujna 2021. 

Dopuna dnevnog reda:

· Preraspodjela sredstava preostalih od asfaltiranja Međašne ulice
· Sklapanje ugovora s gospođom Ljiljanom Vuđan koja bi bila angažirana na mjesto domaćice MO-a
· Zahtjev udruge Kultura futura za povremenim korištenjem prostora u objektu mjesne samouprave
· Zahtjev gospođe Željke Mirčić za postavljanje sprava za tjelovježbu, tzv. street workout sprave na lokaciji pored školskog igrališta


Vijeće prihvaća dopunu dnevnog reda te predlaže dnevni red


D N E V N I   R E D


1. Prijedlog Građanske platforme 1postozagrad, postavljanje klupica uz potok Trnava – donošenje zaključka;


2. Zahtjev gospodina Vlajića za postavljanje funkcionalne rasvjete na dječjem igralištu u ulici Mate Lovraka - donošenje zaključka;



3. Prijedlog izrade pravilnika o korištenju prostorija mjesnog odbora Studentski grad – donošenje zaključka;


4. Preraspodjela sredstava preostalih od asfaltiranja Međašne ulice - donošenje zaključka;

5. Sklapanje ugovora s gospođom Ljiljanom Vuđan koja bi bila angažirana na mjesto domaćice MO-a – donošenje zaključka;

6. Zahtjev za povremenim korištenjem prostora u objektu mjesne samouprave:
-Kultura Futura;
-Šahovski klub Hrvatskih branitelja90-96; - donošenje zaključka;

7. Zahtjev gospođe Željke Mirčić za postavljanje sprava za tjelovježbu, tzv. street workout sprave na lokaciji pored školskog igrališta - donošenje zaključka 

8. Pitanja, prijedlozi i obavijesti

	

Ad 1. Prijedlog Građanske platforme 1postozagrad, postavljanje klupica uz potok Trnava. 
 
Članovi vijeća Mjesnog odbora Studentski grad izražavaju svoju zabrinutost da bi postavljanje klupa na šetnici kod potoka moglo privući i one čija bi druženja na tim klupama rezultirali nepropisno ostavljanjem smeća na samom području šetnice. 

Nakon rasprave,
Vijeće sa osam glasova „ZA“ i jednim glasom „PROTIV“ donose 

Z A K LJ U Č A K
o prijedlogu za postavljanje klupice

Članovi vijeća zaključuju da je šetnica vrlo popularno i atraktivno mjesto u Studentskom gradu, a i šire, te zaslužuje da se time pozabave stručnjaci, odnosno urbanisti iz Gradskog ureda za prostorno uređenje, izgradnju grada, graditeljstvo, komunalne poslove i promet. Kada osobe iz struke daju svoje mišljenje vijećnici će donijeti odluku o postavljanju klupa na području šetnice uz potok Trnava. 

Ad 2. Zahtjev gospodina Vlajića za postavljanje funkcionalne rasvjete na dječjem igralištu u ulici Mate Lovraka 

Potpredsjednica Ivana Budimir obavještava članove vijeća  da je gospodin Vlajić dobio pozitivan odgovor od pročelnika Gradskog ureda za prostorno uređenje, izgradnju grada, graditeljstvo, komunalne poslove i promet mailom, 4.10.2021. godine, odnosno da je natječajna dokumentacija za radove u pripremi – a vezano uz postavljanje rasvjete u parku koji je nakon 17 sati po zimi u potpunom mraku, te se djeca u njemu ne mogu igrati.

Nakon rasprave,

Vijeće  jednoglasno donosi  


Z A K LJ U Č A K 
o postavljanju funkcionalne rasvjete


Članovi vijeća podržavaju zahtjev Gospodina Vlajića za postavljanje funkcionalne rasvjete na dječjem igralištu u ulici Mate Lovraka s time da se svakako mora pripaziti da se rasvjeta gasi u 20 sati na dječjim igralištima, te u 22 sata na sportskim igralištima, kako je gospodin Vlajić i predložio.



Ad 3. Prijedlog izrade pravilnika o korištenju prostorija mjesnog odbora Studentski grad 

Predsjednica usmeno informira nazočne o predmetu rasprave i odlučivanju.

Vijeće jednoglasno donosi

ZAKLJUČAK 
o izradi pravilnika


Članovi Vijeća Mjesnog odbora Studentski grad podržavaju stari pravilnik ali sa nadopunom da su korisnici dužni nositi maske ukoliko nemaju COVID potvrde, odnosno da su dužni poštivati sve odluke Stožera civilne zaštite. Pravilnik će biti poslan zajedno sa zapisnikom.



Ad 4. Preraspodjela sredstava preostalih od asfaltiranja Međašne ulice - donošenje zaključka;


Predsjednica obavještava vijećnike da imamo na raspolaganju iznos od nekih 150 000 kuna koji se može potrošiti isključivo na asfaltiranje te da vijećnici zajednički moraju odlučiti koja su najproblematičnija mjesta, a nakon toga dobiti informaciju od stručne službe što se od toga može realizirati. 

Vijeće jednoglasno donosi

ZAKLJUČAK
 o preraspodjeli sredstva preostalih od asfaltiranja Međašne ulice

1. Sanacija nogostupa u ulici Lovrakovoj ulici (prilog fotografija), kod zgrade Milovana Gavazzija 25 i Vile Velebita 40
1. Sanacija asfalta ispred zgrade na adresi Zvonimira Ljevakovića 22-24
1. Izbočine te rupa na asfaltu pored kafića Glembay, odnosno na Dankovečkoj ulici kod kućnog broja 8.





Ad 5. Sklapanje ugovora s gospođom Ljiljanom Vuđan koja bi bila angažirana na mjesto domaćice MO-a – donošenje zaključka;

Predsjednica usmeno informira nazočne o predmetu rasprave i odlučivanja.


ZAKLJUČAK
 o prijedlogu za domara


Vijećnici jednoglasno podupiru prijedlog da gđa. Ljiljana Vuđan bude domarka.



Ad 6. Zahtjev udruge Kultura futura za povremenim korištenjem prostora u objektu mjesne samouprave - donošenje zaključka;
- donošenje zaključka;

Nakon razgovora s gospodinom Vlajićem predsjednica u zajedničkoj grupi obavještava vijećnike da je gospodin Vlajić pristao da zasada koristi prostorije MO utorkom, a ne utorkom i četvrtkom te ih traži za mišljenje

Vijeće jednoglasno donosi




ZAKLJUČAK
o davanju na povremeno korištenje prostora MO Studentski grad

1.	 Vijeće Mjesnog odbora  Studentski grad odobrava povremeno korištenje prostora u objektu Mjesnog odbora Studentski grad, Vile Velebita 10/3, sljedećim korisnicima;

· Kultura Futura- udruga umjetnika novoga doba (velika dvorana)
Drugi, treći i četvrti utorak od 17:00 do 21:00 sati.

· Šahovski klub Hrvatskih branitelja 90-96
Svaka nedjelja od 09:00 do 14:00 sati.

2. 	Prostor iz točke 1. ovog Zaključka koristit će navedeni korisnici u točci 1. bez naknade.       
               
3.	Navedeni korisnik obvezuju se postupati s pažnjom dobrog gospodara u korištenju prostora.



Ad 8. Zahtjev gospođe Željke Mirčić za postavljanje sprava za tjelovježbu, tzv. street workout sprave na lokaciji pored školskog igrališta – donošenje zaključka;

Potpredsjednica usmeno informira nazočne o predmetu rasprave i odlučivanja.

Gđa Mirčić je dostavila fotografije potencijalnih površina u sklopu sportskog igrališta koje bi građanima Studentskog grada omogućile vježbanje na otvorenom uz napomenu bi da su pri izradi parka u Lovrakovoj ulici sa spravama (uz dječje igralište) postavljene neadekvatne sprave za širi raspon dobnih skupina, odnosno postavljene su sprave koje su prilagođenije starijoj grupi građana.

Slične sprave za koje se zalaže grupa građana uz sportsko igralište imaju Klaka, Trnovčica, itd. i sve su zauzete preko dana s obzirom za njihovom potražnjom i popularnošću.

U Studentskom gradu odrađena je tijekom rujna na različitim starosnim skupinama anketa o potrebama u kvartu na uzorku od 50 građana,  različitih starosnih skupina i spolova, dužine života u naselju.  Kod upita "što bi htjeli kao novo u kvartu" većina se izjasnila za street work out sprave (pored uređenih površina za kretanje invalida, biciklističke staze, itd.).

Prostor gdje bi se uz nogometni i košarkaški teren postavile te sprave,  nakon odobrenja, dogovorili bi sa kineziološkom strukom i obližnjim školama (OŠ VN i Specijalnom školom) kojima bi također ta vrsta parka bila dopuna tjelesnim aktivnostima.



Vijeće jednoglasno donosi

ZAKLJUČAK 
o postavljanu sprava za street workout

Traži se postavljanje sprava za  street-workout poligon pored školskog igralište na k.č. 2744/1, k.o. Dubrava.
 
. 


Ad. 9. Pitanja, prijedlozi i obavijesti



Dovršeno u 20:50 sati.

KLASA:026-02/21-002/1720
[bookmark: _GoBack]URBROJ:251-06-11-514-21-2
U Zagrebu, 4. listopada 2021.

Zapisnik sastavila: 								Predsjednica Vijeća
Ivana Budimir									Mjesnog odbora
Studentski grad
Renata Hofer
